ΓΡΑΠΤΗ ΕΡΩΤΗΣΗ E-3765/00

υποβολή: Nelly Maes (Verts/ALE) προς την Επιτροπή

(4 Δεκεμβρίου 2000)

Θέμα: Η μεταφορά ζώντων ζώων σε μεγάλες αποστάσεις

Οι μεταφορές ζώων στο ευρωπαϊκό έδαφος έχουν αυξηθεί κατά τα τελευταία έτη, επειδή η ΕΕ θεωρεί ανέκαθεν τα ζώντα ζώα ως προϊόντα. Η κατάσταση αυτή θα έπρεπε να είχε αλλάξει με το δεσμευτικό από νομική άποψη πρωτόκολλο του 1997 το οποίο τέθηκε σε ισχύ το 1999. Το εν λόγω πρωτόκολλο αναγνώριζε τα ζώντα ζώα ως όντα επηρεαζόμενα από τις καλές συνθήκες διαβίωσης, χωρίς όμως αυτό να οδηγήσει στην απαγόρευση της μεταφοράς ζώντων ζώων σε μεγάλες αποστάσεις. Μέσω της ενσωμάτωση διαφόρων διατάξεων στο πρωτόκολλο, εξακολουθεί να είναι δυνατή η μεταφορά ζώων προς σφαγή από το Aberdeen έως την Αθήνα.

1. Μπορεί να εξηγήσει η Επιτροπή για ποιό λόγο ζώα που έχουν αναγνωρισθεί ως όντα επηρεαζόμενα από τις καλές συνθήκες διαβίωσης εξακολουθούν ακόμη ναποφέρουν κατά τη διάρκεια ατέλειωτων μεταφορών;

2. Γνωρίζει η Επιτροπή τα σοβαρά προβλήματα κακής μεταχείρισης των ζώων και παραβιάσεων της ισχύουσας νομοθεσίας που διαπιστώθηκαν από διάφορες οργανώσεις προστασίας των ζώων και αναστάτωσαν την κοινή γνώμη;

3. Μπορεί να ανακοινώσει η Επιτροπή ποιες συγκεκριμένες πρωτοβουλίες έχει αναλάβει αφότου ανακινήθηκε το πρόβλημα κατά τη διάρκεια του Συμβουλίου Γεωργίας του Ιουνίου ε.ε., όπου διάφορα κράτη μέλη εξέφρασαν τις ανησυχίες τους σχετικά με τις συνθήκες διαβίωσης των ζώων κατά τις μεταφορές μεγάλων αποστάσεων και ζήτησαν να αναθεωρηθεί ουσιαστικά η σχετική πολιτική, συγκεκριμένα δε να αντικατασταθούν οι μεταφορές μεγάλων αποστάσεων με το εμπόριο κρέατος και σφαγίων; Συμμερίζεται η Επιτροπή την άποψη ότι οι μεταφορές ζώντων ζώων θα πρέπει να αντικατασταθούν με το εμπόριο κρέατος και σφαγίων;

α) Εάν ναι, εντός ποιας προθεσμίας προτίθεται η Επιτροπή να θεσπίσει την απαγόρευση της μεταφοράς ζώντων ζώων;

β) Εάν όχι, ποια συνοδευτικά μέτρα προτίθεται να θεσπίσει η Επιτροπή προκειμένου να κατοχυρώσει τη νομική προστασία των ζώων ως όντων που επηρεάζονται από τις συνθήκες διαβίωσης;

4. Σε πόσες περιπτώσεις αποσύρθηκαν ή δεν εγκρίθηκαν επιδοτήσεις κατά την εξαγωγή λόγω μη τήρησης του κανονισμού (ΕΚ) αριθ. 1254/1999(1) της 17ης Μαΐου 1999 σχετικά με την οργάνωση της αγοράς βοείου κρέατος, όσον αφορά τις συνθήκες διαβίωσης των ζώων;

(1) ΕΕ L 160 της 26.6.1999, σελ. 21.

Απάντηση του κ. Byrne εξ ονόματος της Επιτροπής

(19 Φεβρουαρίου 2001)

Η Επιτροπή γνωρίζει ότι διαδρομές που παραβιάζουν την οδηγία 91/628/ΕΚ(1) όπως τροποποιήθηκε(2) εξακολουθούν να πραγματοποιούνται στην Κοινότητα. Η καθημερινή επιβολή της κοινοτικής νομοθεσίας είναι αρμοδιότητα των κρατών μελών. Το γραφείο τροφίμων και κτηνιατρικών θεμάτων της Επιτροπής αναλαμβάνει επιτόπιους ελέγχους στα κράτη μέλη για να εξασφαλίσει ότι οι αρχές εφαρμόζουν την κοινοτική νομοθεσία με τρόπο αποτελεσματικό και ομοιόμορφο.

Πρέπει να αναφερθεί ότι η Επιτροπή έχει ξεκινήσει διαδικασίες παράβασης εναντίον ορισμένων κρατών μελών όσον αφορά τη μη εφαρμογή της κοινοτικής νομοθεσίας στον εν λόγω τομέα.

Επιπλέον, η Επιτροπή ενέκρινε στις 5 Δεκεμβρίου 2000 έκθεση(3) σχετικά με την εφαρμογή από τα κράτη μέλη κανόνων που αφορούν τη μεταφορά των ζώων. Το Συμβούλιο και το Κοινοβούλιο θα εξετάσουν την έκθεση αυτή. Η έκθεση διαπιστώνει σημαντικές ελλείψεις στην επιβολή της νομοθεσίας από τις εθνικές αρχές. Η Επιτροπή προτίθεται να επανεξετάσει τη σημερινή νομοθεσία ύστερα από την έκθεση αυτή.

Τα μέτρα για την ενθάρρυνση της σφαγής των ζώων σε μέρη πιο κοντινά στον τόπο της εκτροφής τους θα εξεταστούν στο πλαίσιο αυτό, λαμβάνονταςπόψη το ότι οι οικονομίες κλίμακας και οιψηλότερες προδιαγραφέςγιεινής του κρέατος οδηγούν στη συγκέντρωση και στη μείωση του αριθμού των σφαγείων.

Μια επισκόπηση των περιπτώσεων όπου επιχορηγήσεις εξαγωγών αποσύρονται ή δεν καταβάλλονται λόγω μη συμμόρφωσης με τις διατάξεις του κανονισμού του Συμβουλίου 1254/1999 της 17ης Μαΐου 1999 περί κοινής οργάνωσης της αγοράς στον τομέα του βοείου κρέατος(4) διαβιβάζεται άμεσα στον κ. βουλευτή και στη γραμματεία του Κοινοβουλίου.

(1) Οδηγία του Συμβουλίου 91/628/ΕΟΚ της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών. 90/425/ΕΟΚ και 91/496/ΕΟΚ, ΕΕ L 340 της 11.12.1991.

(2) Οδηγία του Συμβουλίου 95/29/ΕΚ της 29ης Ιουνίου 1995, ΕΕ L 148 της 30.6.1995.

(3) COM(2000)809 τελικό.

(4) ΕΕ L 160 της 26.6.1999.